
гр. София 1113, ул. „Тинтява“ № 86, тел. 02/9701-638, e-mail:appk@appk.government.bg

О Б Я В Л Е Н И Е

На основание чл. 81а, ал. 1, ал. 2, ал. 3 и ал. 6 от Закона за държавния служител (ЗДСл), във връзка с чл. 66, ал. 3, ал. 4, ал. 6 и ал. 7 от Наредбата за провеждане на конкурсите и подбора при мобилност на държавни служители (НПКПМДСл) и Заповед № Зап.-31/11.03.2026 г. на изпълнителния директор на Агенция за публичните предприятия и контрол (АППК)

О Б Я В Я В А  П Р О Ц Е Д У Р А  ПО  М О Б И Л Н О С Т:

за длъжността „Главен юрисконсулт“ – 1 щатна бройка в отдел „Процесуално представителство“ към Дирекция „Правна“ при Агенция за публичните предприятия и контрол, област: София–град, Столична община, гр. София за заемане от държавен служител с изтекъл едногодишен срок на изпитване по реда на чл. 81а от Закона за държавния служител     
  
1. Минимални и специфични изисквания, предвидени в нормативни актове за заемането на длъжността:
-   Длъжностно ниво 6: Експертно ниво 2;
[bookmark: _GoBack]-   минимална образователна степен – магистър; 
-   минимален ранг – ІII младши;
-   минимален професионален опит – 3 години.
Специфични изисквания – няма.

2. Допълнителни изисквания към кандидатите за заемане на длъжността, съгласно утвърдената длъжностна характеристика:
-  област на висше образование – Социални, стопански и правни науки; 
-  професионално направление – Право;
-  удостоверение за придобита юридическа правоспособност; 
-  добро познаване на законодателството, приложимо за изпълнение на длъжността; 
-  компютърни умения и дигитални компетентности, в т.ч. работа с MS OFFICE.

3. Кратко описание на длъжността по длъжностна характеристика: Да осигури защита на законните интереси на Агенция за публичните предприятия и контрол (АППК), като осъществява компетентно процесуално представителство по делата, по които АППК е страна. Участва в комисии съвместно с Дирекция „Контрол“ по извършване на независим външен контрол на концесионни договори.

4. Необходими документи за участие в подбора:
- заявление за участие в подбора – (свободен текст, телефон за връзка, електронна поща, адрес за кореспонденция и информация, назначен ли е кандидатът по заместване на основание чл. 15 от ЗДСл);
- професионална автобиография;
- копия от документ за придобитата образователно-квалификационна степен и удостоверение за юридическа правоспособност;
- копия от документи, удостоверяващи налично служебно правоотношение, придобит ранг като държавен служител и професионален опит, изтекъл едногодишен срок на изпитване, заемане на длъжност при пълно работно време;
- копие на формуляр за годишна оценка на изпълнението на длъжността от последното оценяване в администрацията, в която работи кандидатът, само в случаите, когато кандидатът е назначен по заместване на основание чл. 15 от Закона за държавния служител, във връзка с изискванията на чл. 15, ал. 3 от ЗДСл;
- копия от други документи, удостоверяващи продължителността на професионалния опит: служебна книжка, трудова книжка, осигурителна книжка, документи за извършване на дейност в чужбина.

5. Място, електронна поща и срок за подаване на документите за участие в подбора:
Документите за участие в подбора се представят лично от кандидатите в деловодството на АППК, – Дирекция „Административна“, област: София-град, Столична община, гр. София, ул. „Тинтява” № 86, партер, стая – 101, всеки работен ден от 09:00 до 17:00 часа или на електронната поща на АППК: appk@appk.government.bg, в 14 дневен срок, считано от деня на публикуване на обявлението в Портала за работа в държавната администрация – www.jobs.government.bg.

6. Минимален размер на основната месечна заплата за длъжността „главен юрисконсулт“ – 620.20 евро. Размерът на основната месечна заплата ще се определи съгласно изискванията на Наредбата за заплатите на служителите в държавната администрация и Вътрешните правила за заплатите на служителите в АППК.   

При наличие на повече от един кандидат, отговарящ на изискванията за заемане на обявената длъжност, е определен ред за извършване на подбора:

1. Преценка на представените документи, за изпълнение на изискванията за заемане на длъжността;
2. Провеждане на събеседване за преценка на професионалните и делови качества на кандидатите.

Подборът ще бъде извършен съгласно критериите, определени в Правила за подбор при мобилност на държавни служители по чл. 81а от ЗДСл в Агенция за публичните предприятия и контрол, утвърдени със Заповед № 42/28.02.2020 г. на изпълнителния директор на АППК.

Лице за контакт: Станимира Димитрова, Главен експерт – Човешки ресурси и архивни дейности в Дирекция „Административна“ при АППК, тел. 0888/42-64-93, sdimitrova@appk.government.bg.

